Εξαιρετικό και πολύ κομψό διαμέρισμα, ιδανικό για οικογένεια τριών ατόμων (γονείς και ένα παιδί). Το διαμέρισμα ήταν πλήρως εξοπλισμένο με όλα τα βασικά είδη για τη διαμονή, βρίσκεται σε καλή και ήσυχη τοποθεσία, πολύ κοντά στο σταθμό μετρό Πανόρμου, γεγονός που διευκολύνει πάρα πολύ τις μετακινήσεις στην Αθήνα. Παρότι σε σχετικά κεντρική περιοχή δε δυσκολευθήκαμε ιδιαίτερα να βρούμε θέση παρκαρίσματος κοντά στο διαμέρισμα (πάντως στη περιοχή κοντά στο σπίτι υπάρχει και σταθμός parking με δυνατότητα διανυκτέρευσης). Επιπρόσθετα, σε πολύ κοντινή απόσταση υπάρχουν εστιατόρια, ταβέρνες, σουπερμάρκετ, φαρμακεία, καφέ. Τέλος εξαιρετική ήταν η υποδοχή, η φιλοξενία και η ανταπόκριση από την ιδιοκτήτρια. Σίγουρα θα ξαναπηγαίναμε, το συνιστούμε ανεπιφύλακτα.